b'\n_START_ARTICLE_\nLNG brod\n_START_SECTION_\nPovijest\n_START_PARAGRAPH_\nPrvi LNG brod Methane Princess je po\xc4\x8deo s radom 1964-te godine, a izrezan je u rezali\xc5\xa1tu 1998. Do kraja 2005-te godine 203 LNG broda su ukupno napravljena, a od svih njih samo 10 je izrezano u rezali\xc5\xa1tima.\n_START_SECTION_\nRelikvifacija ( ponovno ukapljivanje isparenog plina )\n_START_PARAGRAPH_\nSustav relikvifacije ili ponovnog ukapljivanja zasniva se na kriogenskom rashladnom principu gdje se koristi du\xc5\xa1ik (N) za postizanje temperatura ispod vreli\xc5\xa1ta metana (-161,5\xc2\xb0C). Kriogeni\xc4\x8dka temperatura ukapljivanja metana posti\xc5\xbee se zatvorenim ciklusima kompresije i ekspanzije du\xc5\xa1ika u plinovitom stanju (temperatura vreli\xc5\xa1ta du\xc5\xa1ika je oko -190\xc2\xb0C).\n_START_SECTION_\nPredvi\xc4\x91anja\n_START_PARAGRAPH_\nPorast LNG flote je stalan i mo\xc5\xbeemo je slobodno nazvati flotom bli\xc5\xbee budu\xc4\x87nosti. Presudnim faktorom za tu tvrdnju biti \xc4\x87e cijena nafte koja \xc4\x87e nezaustavljivo rasti. Drugi razlog je ekolo\xc5\xa1ki prihvatljiv sastav ispu\xc5\xa1nih plinova zbog manje emisije CO u atmosferu. Promjeniti \xc4\x87e se i psiholo\xc5\xa1ki pristup prema plinu i brodovima takvog tipa kao opasnom teretu. \xc4\x8cinjenica je da su LNG tankeri kvalitetno izra\xc4\x91eni i odr\xc5\xbeavani. Mo\xc5\xbeemo i danas vidjeti tankere porinute 70.-tih godina pro\xc5\xa1log stolje\xc4\x87a. Umjesto dana\xc5\xa1njih 150 000 m\xc2\xb3 kapaciteta planira se izgradnja tankera od 250 000 m\xc2\xb3 , \xc5\xa1to se mo\xc5\xbee usporediti s Aframax tankerima i s Cape size brodovima za prijevoz rasutog tereta, ali s ve\xc4\x87om ekonomi\xc4\x8dnom brzinom ( 20 \xc4\x8dv. ). Takvi brodovi zahtjevaju porivnu snagu od 30-50 MW, \xc5\xa1to jo\xc5\xa1 vi\xc5\xa1e govori u prilog Dieselova porivnog postrojenja.'